15 ડિસેમ્બર સુધી રાષ્ટ્રીય રાજમાર્ગો પર ટોલ ટેક્સની શરતોને આધીન ચૂકવણીમાં, ઘરેલુ એલપીજી સિલિંડરની ચૂકવણીમાં, રેલવેની ટિકિટ, મેટ્રોની ટિકિટ અને સરકારી બસોની ટિકિટ ખરીદવામાં 500 ની જૂની નોટ સ્વીકારવામાં આવશે. આ ઉપરાંત સરકારી હોસ્પિટલો, દવાની દુકાનો, વિજળીના બિલ, પાણીના બિલ, સ્કૂલ ફી, પ્રીપેઇડ મોબાઇલ કૂપન અને કેન્દ્રીય ભંડાર જેવા ગ્રાહક સહકારી ભંડારમાં 500 ની જૂની નોટ સ્વીકારવામાં આવશે. ઉલ્લેખનીય છે કે 8 નવેમ્બરે રાતે 12 વાગ્યાથી 500 અને 1000 ની જૂની નોટ બંધ થયા બાદ કેટલીક જરુરી સેવાઓમાં આ નોટોનું ચલણ ચાલુ રાખવામાં આવ્યુ હતુ. બાદમાં 1000 ની નોટને સંપૂર્ણપણે બંધ કરવામાં આવી હતી.